Document ID: 32009D0957

РЕШЕНИЕ EUPOL COPPS/2/2009 НА КОМИТЕТА ПО ПОЛИТИКА И СИГУРНОСТ
от 15 декември 2009 година
за назначаване на ръководител на полицейската мисия на Европейския съюз за палестинските територии
(2009/957/ОВППС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 38, трета алинея от него,
като взе предвид Съвместно действие 2005/797/ОВППС от 14 ноември 2005 г. относно полицейската мисия на Европейския съюз за палестинските територии (1) (EUPOL COPPS), и по-специално член 11, параграф 1 от него,
като има предвид, че:
(1)
Съгласно член 11, параграф 1 от Съвместно действие 2005/797/ОВППС Комитетът по политика и сигурност е оправомощен, в съответствие с член 38 от Договора, да взема необходимите решения с цел упражняване на политически контрол и стратегическо ръководство на мисията EUPOL COPPS, включително решението за назначаване на ръководител на мисията.
(2)
Върховният представител на Съюза по въпросите на външните работи и политиката на сигурност предложи за ръководител на мисията EUPOL COPPS да бъде назначен г-н Henrik MALMQUIST
ПРИЕ НАСТОЯЩОТО РЕШЕНИЕ:
Член 1
Г-н Henrik MALMQUIST се назначава за ръководител на полицейската мисия на Европейския съюз за палестинските територии (EUPOL COPPS) за периода от 1 януари 2010 г. до 31 декември 2010 г.
Член 2
Г-н Henrik MALMQUIST се уведомява за настоящото решение.
То поражда действие от деня на извършване на уведомлението.
Съставено в Брюксел на 15 декември 2009 година.

Labels: 18
9
5
15